als_Latn dik_Latn sag_Latn
Rusia, avionë ushtarakë me qira Argjentinës; lëvizja acaron Britaninë
24/03/2015
24/03/2015
Sipas britanikes “The Sun”, avionët “Sukhoi Su-24” do të dërgohen në Buenos Ajres në këmbim të furnizimit me mish, i cili duket se nuk gjendet mjaftueshëm në tregun rus, për shkak të sanksioneve të Bashkimit Europian.
Vladimir Putin thuhet të jetë duke ndihmuar riarmatosjen e këtij vendi dhe, nëse është vërtetë kështu, atëherë situata merr një kthesë të rrezikshme duke i shtyrë vetë zyrtarët britanikë ta përshkruajnë si të mundshëm skenarin e një mësymjeje të re në territorin që ndodhet në jug të Atlantikut.
Londra po përgatitet të dërgojë trupa dhe pajisje ushtarake shtesë në ishujt në fjalë dhe më e ngutshme për momentin paraqitet nevoja për helikopterë transporti. Të tilla vendime, sipas ekspertëve, nuk pasqyrojnë veçse shqetësimin ndaj një kërcënimi në rritje.
Arqipelagu i ishujve të ndodhur vetëm 483 km nga brigjet e Argjentinës është arsyeja e një konflikti të hershëm mes kësaj të fundit dhe Britanisë. Anglezët këmbëngulin se ishte John Davis ai që i zbuloi këto toka në 1592-shin, ndërsa argjentinasit thonë se të parët aty kanë shkelur spanjollët.
Pretendimet për zotërimin e ishujve kanë vazhduar në shekuj, por kulmin e tij konflikti mes dy vendeve e arriti majin e 1982-shit, kur në atë që u përshkrua si gjest çnjerëzor, një nëndetëse britanike fundosi luftanijen argjentinase “ARA General Belgrano”.
Të 323 jetët e humbura prej sulmit përbëjnë gati gjysmën e totalit të viktimave të palës argjentinase gjatë gjithë luftës për kontrollin e ishujve në fjalë.
/ Top Channel
LAJME TE NGJASHME
VLERËSO KËTË LAJM
KRYESORET
SONDAZH
MË TË LEXUARAT
- Krujë, ekzekutohen 3 anëtarë të së njëjtës familje; plagoset një tjetër
- Sherri banal me 3 viktima në Krujë, policia identifikon autorët Kora
- Me telefon në plazh? Ja si ta shpëtosh nga dëmtimi
- Ja çfarë duhet të dini, nëse sëmureni në avion
- I kënaqur me pamjen tënde? Ja rezultatet e anketës së "Time"
- Zbulohen tradhtitë e Ronaldos
- Dosja “Doshi”, në Gjykatën e Lartë. Prokuroria: Kallëzim i rremë për motive politike
- Ukraina, akuza të ashpra në OKB mes Rusisë dhe shteteve perëndimore
- Rama fton biznesin italian: Shqipëria, një mundësi e re për të shtrirë investimet
- Aksident në Lushnjë, një i vdekur dhe dy të plagosur
KËMBIMI VALUTOR
TREGJE DHE BURSA
als_Latn unk unk als_Latn als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn